google/wiki40b huggingface dataset:
Berthold Laufer

Familiebakgrunn

Berthold Laufer sar sønn av et jødisk par fra Köln, Max og Eugenie Laufer, født Schlesinger. Farforeldrene – Salomon og Johanna Laufer – var den jødiske del av forfedrene: De feiret sin 50. bryllupsdag i synagogen i Krotoschin.
Hans bror Heinrich Laufer (død 10. juli 1935) arbeidet mange år som fysiker i Kairo. I USA giftet Berthold Laufer seg med Bertha Hampton.

Bakgrunn

Fra 1884 til 1893 gikk Berthold Laufer på Friedrich-Wilhelm-Gymnasium i Köln. Han studerte sinologi fra 1893 under Wilhelm Grube ved Universitetet i Berlin og malayisk under Georg von der Gabelentz ved universitetet i Leipzig, der tok doktorgrad i 1887 med et arbeide med en kritisk analyse av en tibetansk tekst. Dessuten studerte han buddhismen under Otto Franke, tibetansk under Georg Huth og japansk under Rudolf Lange.

Emigrasjon, forskning

I 1898 emigrerte Laufer – oppfordret av Franz Boas − til USA. På denne tid – fra 1896 til 1900 – var Boas stedfortredende vitenskapelig leder ved American Museum of Natural Historys antropologiske avdeling. Ved dette museet arbeidet Laufer, etter sin tilbakekomst fra to ekspedisjoner, som assistent for etnologi fra 1904 til 1906.
Fra 1905 til 1907 underviste han i antropologi og østasiatiske språk ved Columbia University.
Han virket som kurator for antropologi ved Field Museum of Natural History i Chicago fra 1908 til sin sdød.

Dødsfall

Laufer døde etter fall fra åttende etasjes branntrapp fra Chicago Beach Hotel i Chicago, der han bodde. Han hadde noe før fått fjernet en svulst.
Laufer etterlot seg mer enn 450 publikasjoner, et omfangsrikt privatbibliotek, korrespondanser, notiser om work in progress og samerobjekter i to museer. Han etterlot seg imidlertid intet med rent personlige informasjoner.
Stratis Myrivilis

Biografi

Evstratios Stamatopulos studerte i Athen, hadde en langvarig militærtjeneste fra og med Balkankrigen i 1912, var siden journalist, forlegger og bibliotekar ved det greske senatsbiblioteket. I år 1958, etter å ha blitt nominert uten fremgang seks ganger, ble han til slutt medlem av det greske akademi - en sen anerkjennelse av hans viktige bidrag til den greske litteratur.
Myrivillis' første roman, Livet i graven (1930), med motiv fra krigen 1914-18, vakte internasjonal oppmerksomhet.
Varg Veum – Dødens drabanter (hørespill)

Handling

Varg Veum har fått en telefon fra fortiden, fra hans gamle kollega og kjæreste Cecilie, fra den tiden Varg jobbet i barnevernet. For 25 år siden oppsøkte de to et loslitt og skittent hjem, der en toåring ble utsatt for grov omsorgssvikt. De tok med seg gutten, som kom til et forsterhjem. Gutten het Jan Elvis, men ble bare kalt Janegutt. Fire år senere døde Janegutts adoptivfar under mystiske omstendigheter. 11 år etter dette igjen, var gutten igjen innblandet i et dødsfall - en grusom mordsak. Denne gang ender Janegutt i fengsel.
Etter soningen forfølger fortiden forfølger Janegutt. Han har giftet seg og fått barn med Silje, men finner seg ikke til rette. Han vil hevne seg på dem han mener har gjort livet hans til et helvete, og han har laget en liste. På denne listen befinner også Varg Veum seg.
Oracle (selskap)

Historikk

Selskapet ble grunnlagt i 1977 under navnet Software Development Laboratories (SDL), og har kontorer i 145 land, med i alt om lag 55 000 ansatte. Blant programvareselskap er bare Microsoft større (2008). 
Børsnoteringen skjedde i 1986. Etter en langvarig strid tok Oracle kontroll over selskapet PeopleSoft i desember 2004. Året etter kjøpte Oracle også det tyske selskapet Siebel Systems for nesten 6 milliarder dollar. Og i januar 2008 annonserte Oracle at de kjøpte BEA Systems for om lag 7,2 mrd dollar.
Selskapets viktigste produkt er Oracle Database, en SQL-basert, fleksibel databaseløsning. Den ble utviklet for PC på plattformen MS-DOS i 1984, og i 2006 utviklet Oracle sin første Oracle database for Linux, sammen med Red Hat.
Den viktigste konkurrenten er det tyske programvareselskapet SAP.
Slaget ved Storkyro

Bakgrunn

Etter å ha overtatt kommandoen over hæren i Finland hadde Armfeldt forsøkt å stanse russerne ved Pälkäne i Tavastland men var etter en skarp strid tvunget til retrett med tapet av 500 mann og tolv kanoner.
Armfeldt gjorde et nytt forsøk på å holde stand ved Tammerfors men ble nødt til å oppgi stillingen uten avgjørende strid på grunn av oppløsningstendenser i den finske armeen.

Slaget

Armfeldt trakk seg tilbake til Storkyro ved Vasa og holdt her et krigsråd. Det ble besluttet å forsøke å holde stand ved Storkyro og den finske armeen begynte å bygge ut stillinger på begge sider av den tilfrosne Kyro älv (fi.: Kyrönjoki).
Armfeldt hadde anslagsvis 4300 mann regulære tropper og 1500 bevæpnede bønder. Om russernes styrke varierer anslagene fra 8500 til 12000 mann. Under enhver omstendighet synes russerne å ha hatt en betydelig tallmessig overlegenhet. Det desperate i situasjonen synes understreket i valget av feltrop for dagen, som var: "Med Guds hjelp!"
Innledningsvis hold den finske armeen godt stand mot russerne og et motangrep med den venstre fløyen lyktes blant annet å erobre seks russiske kanoner. To russiske angrep ble slått tilbake.
Fyrst Golitsyn skal før det avgjørende tredje angrepet ha formant sine menn med at de måtte seire eller dø, idet en retrett gjennom et frossent fiendeland ville bety den russiske hærens undergang.
Da russerne satte inn sitt tredje angrep skjedde den begivenhet som snudde slaget i russisk favør: Det finske kavaleriet under general de la Barre synes umotivert å ha fått panikk og rømte slagmarken uten å ha vært alvorlig engasjert.
Russerne grep straks muligheten og angrep finnenes nå eksponerte høyre flanke, samtidig som andre russiske avdelinger presset på i sentrum og etterhvert mot den venstre flanken.
Det finske infanteriet ble nå trengt sammen og utsatt for et knusende trykk. General Armfeldt skal ha utvist stort personlig mot i forsøket på å lede og oppildne sine menn i forsøket på å holde stand.
I det lange løp kunne man imidlertid ikke stå seg mot den russiske overmakten og svenskene måtte rømme slagfeltet med tapet av halve hæren (ca. 2000 mann), i praksis mesteparten av infanterikontingenten. Russiske tap er ukjente, men antas også å ha vært betydelige. Noen kilder anslår disse så store som 3000 døde og sårede. Antallet døde på begge sider var uproporsjonalt høyt fordi mange sårede frøs ihjel på slagmarken.

Følger av slaget

Med nederlaget ved Storkyro var Finland definitivt tapt for Karl XII.
En del kilder, bl.a. Runeberg, har utpekt general de la Barre som syndebukk og den ansvarlige for det finske nederlaget.
Armfeldt på sin side var lojal mot de la Barre og ga i ettertid uttrykk for at "alle mann hadde gjort sin plikt".
De la Barre fulgte senere Armfeldt på det katastrofale felttoget mot Trondheim i 1718.
Font de Canaletes

Font de Canaletes er en drikkefontene som befinner seg ved toppen av den kjente gata La Rambla i Barcelona. Den ble satt opp på 1800-tallet. En legende sier at hvis man drikker vann fra Font de Canaletes, kommer man en dag tilbake til Barcelona.
FC Barcelonas tilhengere pleier å flokke seg rundt Font de Canaletes når de feirer viktige seiere. Denne skikken stammer fra 1930-tallet, da tilhengerne gikk for å sjekke fotballresultatene som ble hengt opp på ei oppslagstavle ved sida av drikkefontenen av redaksjonen til avisa La Rambla.
Ola Tidman

Klubbkarriere

Tidman har tidligere spilt i en rekke klubber, blant disse Malmö FF, AA Gent og Sheffield Wednesday. Tidman hadde en kortere periode som utlånt spiller til Kongsvinger i 2008.
Tidman avsluttet karrieren som spiller i IF Limhamn Bunkeflo.

Landslagskarriere

Tidman har representert Sverige på U18-laget og U21-landslaget.

Trenerkarriere

Ola Tidman er keepertrener i IF Limhamn Bunkeflo.
Acheiropoieton

Acheiropoeter (Acheiropoieton, i plural acheiropoieta, gresk: «ikke skapt av menneskehånd») er et hellig, såvel hedensk som kristent, bilde som man tror er blitt skapt uten menneskelig medvirkning, det vil si ved et under. 
I en overført betydning kan duttrykket også bentyttes dor andre storverker, som bygningstegningene til Hagia Sophia i Konstantinopel.

Kristen ikonografi

Bildene av Kristus er mange, men det eksistere bare noen få grunntyper. Ikontradisjonen henviser til et Kristi bilde, et mirakuløst avtrykk av hans ansikt på en duk. Denne Christos Acheiropoietos kom til å få høyest status av alle, ettersom dest original ikke bare ble holdt for å være et sant bilde av Frelseren, men også for at duken ble ansett å være bærer av guddommelig nærvær. Gjennom Christos Acheiropoietos og dens nærmeste etterfølgere har en bestemt oppfatning om Kristi utseende blitt formidlet, og som er blitt normerende innen kristusikonografien. Motivet kalles også Mandylion.
Legenden beretter om en maler som av sin keiser hadde fått i oppdrag å male et bilde av Jesus. Maleren gjorde mange forsøk men klarte aldri å fange ansiktsuttrykket. Da tok Jesus duken og trykket den mot sitt ansikt,  og dermed fantes hans bilde på duken. På hjemveien overnattet maleren i et teglbruk. Idet han var redd for at bildet skulle stjeles om natten gjemte han den mellom noen teglsteiner. Om morgenen fantes bildet ikke bare på duken men også på steinene, noe som angis som en forklaring på det rødbrune fargevalget som alltid forekommer på denne ikon.
Luohe

Luohe (kinesisk: 漯河; pinyin: Luòhé), tidligere kjent som Lohochai, er en kinesisk by på prefekturnivå i provinsen Henan i det sentrale Kina. Befolkningen innen bygrensene ble i 2004 anslått til 351 000.

Jernbane

Beijing-Hongkong høyhastighetsjernbane har stoppested her. 
Jingguangbanen, som er den konvensjonelle toglinjen mellom Beijing i nord og Guangzhou i sør, har stoppested her. Denne jernbanelinjen er også innom blant annet Shijiazhuang, Handan, Zhengzhou, Wuhan, Changsha og Shaoguan.

Vei

Kinas riksvei 107 fører gjennom området. Den løper fra Beijing til Shenzhen (rett ved Hongkong, og er på sin vei innom provinshovedstadene Shijiazhuang, Zhengzhou, Wuhan, Changsha og Guangzhou.
Joint Aviation Authorities

Joint Aviaton Autority (JAA) var en europeisk reguleringsmyndighet for sivil luftfart og forløperen til EASA. JAA startet som Joint Airworthiness Authority i 1970. Norge var medlem i JAA fram til EASA overtok dets funksjoner i 2005.
Amilcare Ponchielli

Bakgrunn

Amilcare Ponchielli ble født i Paderno (siden 1950 kalt Paderno Ponchielli) i provinsen Cremona i regionen Lombardia i Italia. Han viste tidlig musikalsk talent, og ni år gammel vant han et stipend for å studere ved konservatoriet i Milano.

Komponist

Her ved konservatoriet skrev han sin første symfoni bare ti år gammel. I 1856, to år etter at han forlot konservatoriet, skrev han sin første opera I promessi sposi - De trolovede basert på romanen I promessi sposi av Alessandro Manzoni. 
De følgende operapremiærene ble uten særlig suksess, og den tidlige karrieren hans var preget av finansielle vanskeligheter. Fra 1861 til 1874 ledet han blåseorkeseret Banda della Guardia Nazionale i byen Piacenza, og i denne perioden komponerte eller arrangerte han over 200 verk for blåseorkester. Blant disse finnes den aller første konserten som er skrevet for eufonium. Ponchiellis gjennombrudd kom da han reviderte sin første opera, I promessi sposi, i 1872. Nå var han i ferd med å skape seg et navn, og balletten Le due gemelle fra 1873 hjalp på framgangen hans.
I 1874 slo han seg ned i Milano, og den 26. juni giftet han seg med sopranen Teresina Brambilla (1845-1921) som hadde spilt rollen som Lucia i nyoppføringen av I promessi sposi.
I 1874 skrev Ponchielli også operaen I Lituani – Litauerne, som fikk en god mottagelse og ble fremført i St. Petersburg ti år senere. Det best kjente verket hans i dag er operaen La Gioconda (1876), basert på skuespillet Angelo, tyrannen fra Padua av Victor Hugo. La Gioconca er i fire akter og er særlig kjent for ballettmusikken Timenes dans. Operaen ble omarbeidet flere ganger, og versjonen som er mest populær i dag kom ut i 1880. I 1876 startet Ponchielli også på arbeidet med operaen I mori di Valenza, som han selv aldri skulle bli ferdig med. Operaen ble uroppført i 1914, 28 år etter komponistens død.
Ponchiellis neste store operaverk ble det bibelske dramaet Il figliuol prodigo (Den fortapte sønn) fra 1880. Operaen Marion Delorme kom fem år senere. Begge var basert på skuespill av Victor Hugo. Til tross for at de var rike på musikalsk nytenking ble de ingen store suksesser i samtiden. Likevel inspirerte de den nye generasjonen italienske komponister, som Giacomo Puccini, Pietro Mascagni og Umberto Giordano.
I 1881 ble Ponchielli utnevnt til kapellmester i katedralen i Bergamo, og samme år ble han professor i komposisjon ved konservatoriet i Milano. Her hadde han blant andre Puccini og Mascagni som elever. 
Ponchielli døde i Milano i 1886.

Populærkultur

Ponchiellis Timenes dans er brukt i Walt Disneys musikalske animasjonsfilm Fantasia og ble også brukt som melodi til sangteksten Hello Muddah, Hello Fadduh av Allan Sherman, kjent på norsk som Heisann Mutter'n, heisann Fatter'n og på svensk som Brev från kolonien av Cornelis Vreeswijk.
Stavanger Oilers i europeisk ishockey

Stavanger Oilers er en norsk ishockeyklubb fra Stavanger. Klubben har deltatt i 3 sesonger av IIHFs klubbturneringer, inkludert 2 sesonger i Champions Hockey League og en sesong i IIHF Continental Cup. Klubbens første opptreden i europeisk ishockey var i IIHF Continental Cup 2013/14, som de vant. Klubbens beste prestasjo i Champions Hockey League kom i 2015/16 da de nådde 16-delsfinalen.
Klubben spiller sine hjemmekamper i DNB Arena i Stavanger, som har en kapasitet på 4 250 tilskuere.
Scapastathes

Utseende

Astathini er små, gjerne rødbrune trebukker. Kroppen er forholdsvis kort og bred, dekkvingene kraftig punkterte.

Utbredelse

Arten er bare kjent fra Belitung, Indonesia.
Unge Pirater

Historie

Piratpartiet ble etablert i Norge 16. desember 2012, som en del av den internasjonale piratbevegelsen. Arbeidet med styrking av personvern og ytringsfrihet settes i fokus. Under landsmøtet i 2013 ble Unge Pirater etablert; 18. mars 2013 ble Unge Pirater formelt stiftet av Lasse Gregersen, Steffen Boe Johansen, Fredrik Kabdebo Nordhammer og Ole-Aleksander Mællingsæter.

Organisasjonen

Unge Piraters organisasjonsform består av en enkel og generell struktur. Den øverste makten er er landsmøtet, mens sentralstyret står for organisasjonens daglige drift i samarbeid med sekretariatet. Fylkeslag og lokallag står temmelig fritt, så langt de ikke skader Unge Pirater eller bryter med Unge Piraters politikk.
Kong Olav Vs minnemedalje

Bakgrunn

Medaljen føyer seg inn i rekken av kongelige jubileums- og minnemedaljer, alle i utforming basert på Kongens erindringsmedalje. En tilsvarende minnemedalje, Kong Haakon VIIs minnemedalje, ble utdelt i forbindelse med Kong Haakons gravferd i 1957.

Utforming

Medaljen er i gull og sølv. Den har på advers kong Olavs venstrevendte portrett. Portrettet er omgitt av omskriften «OLAV • V • NORGES • KONGE •». Revers viser en variant av kongens monogram med bokstavene OVR, for Olav V Rex. Medaljongen har en kongekrone på toppen. Medaljen i gull er gjort av forgylt sølv.
Kong Olav Vs minnemedalje er opphengt i et rødt bånd, som har en sølvspenne med innskriften «30. JANUAR 1991».
Medaljen er utformet av myntgravør Øivind Hansen.

Tildeling

Minnemedaljen ble tildelt medlemmer av den kongelige familie, utenlandske kongehus og gjester i begravelsen, medlemmer av Det kongelige hoffs stab, samt personer som hadde oppgaver i forbindelse med kongens gravferd. Det ble delt ut 67 medaljer i gull og 207 medaljer i sølv.
Tiandeng

Tiandeng (kinesisk: 天等县; pinyin:  Tiānděng Xiàn) er et fylke i den autonome regionen Guangxi i Folkerepublikken Kina. Det ligger i byprefekturet Chongzuo.
Befolkningen var på 399 526 innbyggere i 1999.
Kainan oljekraftverk

Kainan oljekraftverk er et varmekraftverk i Japan. Installert produksjonseffekt er 2 100 MW. Brenselkilden er råolje.
Pseudostrangalia

Utseende

En nokså liten (9-10 millimeter), blankt svart trebukk, dekkvingene med brunrød sidestripe. Antennene er tynne, omtrent så lange som kroppen. Pronotum er klokkeformet. Dekkvingene er nesten jevnbrede, betydelig bredere enn pronotum. Beina er middels lange, lårene slanke, baklårene røde i den indre delen.

Levevis

Larvene utvikler seg i død ved. Utviklingen tar gjerne minst to år. De voksne billene, som oftest er aktive midt på sommeren, besøker gjerne blomster, særlig skjermplanter og andre planter med hvite, åpne blomster. Dette gjelder dog ikke alle artene. Blomsterbukkene er livlige insekter i motsetning til de fleste andre trebukker som virker ganske trege. Ulikt de fleste andre blomsterbukker er de også aktive on natten og kommer da til lys.

Utbredelse

Arten er utbredt i det østlige Nord-Amerika vest til Texas.
Kiril Nikolov

Bakgrunn

Nikolov drev tidligere med flere idretter, blant annet høydehopp. Han prøvde ikke ut orientering før i 1998. Han studerte finans ved National Sports Academy i Sofia.

Karriere

Nikolov er kjent for å være en svært løpssterk orienteringsløper som har hevdet seg i ulike distanser. Karrierehøydepunktet kom under europamesterskapet i orientering 2012 da han ble tok sølv, kun slått av hjemmehåpet Jonas Leandersson ved skistadion i Falun. Bulgareren har også sterke plasseringer å vise til fra VM-sammenheng. Han ble nummer seks både på sprinten i ungarske Miskolc i 2009 og på langdistansen under VM i Lausanne i Sveits i 2012. 
Nikolov har vært vært med på å vinne verdens største orienteringsstafett, Jukola, ved to anledninger. I 2010 vant han sammen med Halden SK og i 2012 vant han sammen med sin finske klubb, Kalevan Rasti.
Haus

Haus er en tidligere kommune i Hordaland fylke opprettet i 1837. Kommunen ble delt i 1964 
hvorav delen som var beliggende på Osterøy inngikk i den nye Osterøy kommune. Fastlandsdelen fortsatte som egen kommune under navnet Arna, inntil den i 1972 ble innlemmet i Bergen.

Historie

Haus formannskapsdistrikt ble opprettet i 1837. Området ble delt 1. januar 1870 i Haus og Bruvik kommuner. Haus hadde på dette tidspunkt 4 229 innbyggere.
1. januar 1964 ble den delen av Haus som lå på Osterøy overført til nye Osterøy kommune. Fra samme dato ble fastlandsdelen av Haus kommune omgjort til en ny kommune med navnet Arna kommune.
1. januar 1972 ble Bergen by utvidet ved at kommunene Arna, Bergen, Fana, Laksevåg og Åsane ble én enhet. Arna kommune hadde ved sammenslåingen 11 766 innbyggere.
Jens Tillufssøn Bjelke

Jens Tillufssøn Bjelke (fødselsår ukjent, død i København 14. oktober 1559) var en dansk-norsk adelsmann og lensherre av skånsk opphav. Sammen med sin hustru Lucie var han eier av Austråttborgen fra 1540/1552 til sin død.
Hans foreldre var Thilluf Josefssøn til Gyllarp og Gunhild Ovesdatter Bing. Jens er første gang nevnt som sekretær for biskopen i Lund i 1534. Han kom til Norge i 1537 i Christoffer Huitfeldts tjeneste, og mottok Holms kloster som lønn for sine tjenester. Han byttet Holm med Tautra, og ble dertil lensherre over Jemtland fra 1542. 
Han må tidlig ha kommet i kontakt med Nils Henriksson og Fru Inger til Austråtts datter Lucie, som på den tiden var sosialt skandalisert etter sitt barn med svogeren Niels Lykke. Jens og Lucie giftet seg senest i 1540, og kort til etter skriver han seg «til Austrått». Overdragelsen av Austråttborgen fra Inger til dem ble stadfestet av kongen i 1552. Det har vært spekulert i om Lucies skandale var årsaken til at Jens, som var av lavadelig byrd, ble vurdert som «god nok» for henne. 
Lucie druknet i 1555 og Jens selv døde fire år etter. Sønnen Åge Bjelke (1552–1603), som var den yngste av parets fem sønner, overtok Austråttborgen i en alder av 7 år. Åges onkel Henrik Nielssøn var hans formynder.
Yuki Imamura

Karriere

Yuki Imamura startet sin profesjonelle karriere i Ventforet Kofu i 1999.
Volt-ampère reaktiv

Volt-ampère reaktiv, «var» (skrevet i minuskler) er enheten som brukes for reaktiv effekt. Dimensjonen tilsvarer watt, men det er ofte ønskelig å skille den fra den aktive effekten som oppgis i watt. Tilsvarende brukes volt-ampère eller VA om tilsynelatende effekt.
Betegnelsen var kommer fra fransk Volt-Ampère-réactif, ble foreslått av den rumenske elektroingeniøren Constantin Budeanu på begynnelsen av 1930-årene, og deretter fastlagt av International Electrotechnical Commission (IEC).
Nadym (elv)

Nadym (russisk: Нады́м) er ei elv i det autonome området Jamalo-Nenetsk i Tjumen oblast i Russland. Den er 545 kilometer lang, med et nedbørfelt på 64 000 km². Elva begynner i Numtosjøen og munner ut sør i Obbukta. Den er frosset over fra oktober slutten av mai. Byen Nadym ligger ved elva Nadym.
Slipstvang

Slipstvang eller slipsplikt er en bestemmelse som gjør det obligatorisk for menn å ha slips for å komme inn på et serverings-, spise- eller dansested. Bestemmelsen dukket opp på 1960-tallet, da moten og klesstilen var i stor forandring og ble mer uformell og løs enn tidligere. Den ble først og fremst praktisert av dørvakter på mer eksklusive spisesteder hvor man ønsket en viss formell og «velkledd» stil blant sine gjester. For å løse problemet, var det enkelte steder mulig for gjester uten slips å få kjøpt, leid eller lånt slips av dørvaktene.
Det kom etter hvert sterke reaksjoner på slipstvangen og Dagbladet hadde i mars 1968 en statusartikkel med tittelen «Slipstyranniet fortsetter hos dørvaktene ved Oslo-restauranter».
Hjelmfiskand

Utbredelse

Hjelmfiskanda hekker i Canada og USA. Den hekker i øst- og nordøst-USA og i det sørvestlige Canada. Den overvintrer i det sørlige og vestlige USA. I Norge er den svært sjelden og dukker bare opp av og til. Den hekker ikke i Norge.

Beskrivelse

Hjelmfiskandas hode er ganske stort og hjelmformet, derav navnet. Hannens hode er svart med to store hvite flekker på hver side. Oversiden er svart, og undersiden er oransje-brun. Hunnen er brun.
Marseille-observatoriet

Marseille-observatoriet eller Observatoire de Marseille er et astronomisk observatorium drevet av Universitetet i Aix-Marseille. Det ligger nær den franske byen Marseille. Det første observatoriet var oppdagelsesstedet for en gruppe galakser kjent som Stephans kvintett eller Hickson 92, oppdaget av Édouard Stephan i 1877. Observatoriet ble flyttet langt utenfor byen, men på grunn av veksten til Marseille ligger det nå nær utkanten av byen.
Øst-Timors flagg

Øst-Timors flagg består av en rød duk hvorpå det ut fra stangsiden er plassert en gul trekant og på denne igjen en svart trekant. I den svarte trekanten er det en hvit femtakket stjerne. Den svarte trekanten strekker seg en tredel ut i flaggduken, mens den gule trekanten når ut til midten av flaggduken.
Flagget er beskrevet i seksjon 15 i Øst-Timors grunnlov. Her bestemmes også flaggets symbolikk. Etter grunnloven står gult for sporene etter kolonialismen. Svart står for obskurantisme, noe som må bekjempes. Rødt symboliserer kampen for nasjonal selvstendighet. Hvitt står for fred. Stjernen representerer det ledende lyset ifølge den offisielle forklaringen nedfelt i grunnloven. Flaggets størrelsesforhold er 1:2.
Øst-Timors flagg benyttes i samme utforming som nasjonalflagg, handelsflagg, statsflagg og orlogsflagg både på land og til sjøs.
Flagget er basert på flagget som ble heist i den korte selvstendighetsperioden i 1975. Det er basert på partifargene og flagget til frigjøringsbevegelsen FRETILIN. Øst-Timors flagg måtte vike for Indonesias flagg under okkupasjonen fram til 1999. Deretter var Øst-Timor under administrasjon av FN og FN-flagget vaiet over landet. Øst-Timors flagg ble igjen tatt i bruk i 2002. Fra natten til Øst-Timors uavhengighetsdag, 20. mai 2002, ble FNs flagg firt og erstattet av flagget til det uavhengige Øst-Timor.
Sønnavind

Sønnavind er en norsk romanserie skrevet av forfatteren Frid Ingulstad. Handlingen er lagt til årene 1905–?? og skildrer miljøet rundt Akerselva.
Tetsuya Oishi

Karriere

Tetsuya Oishi startet sin profesjonelle karriere i Kawasaki Frontale i 1998. Han har også spilt for Ventforet Kofu.